बिपद व्यवस्थापन समितिका अध्यक्ष तथा प्रमुख जिल्ला अधिकारी बेदप्रसाद खरेलले, जिल्ला प्रहरी कार्यालयका प्रमुख प्रहरी उपरीक्षक दीपक रेग्मी, अर्जुन वाण गणका गणपति भुवनराज देवकोटा, जिल्ला वन अधिकृत विशाल घिमिरे, गाउपालिका अध्यक्ष लगायत स्थानीय जनप्रतिनिधीहरुको समुपस्थितिमा मृतकका श्रीमान एवं ससुरा मानबहादुर शाहीलाई नेपाल सरकारका तर्फबाट रु २ लाख २० हजार राहत रकम प्रदान गरिरहँदा पनि शाहीका आँखाबाट आँशुको बलेनीधारा बगिरहेको थियो । उपस्थितजनको अनुहार मलिन थियो, दृश्य मार्मिक थियो ।
